section_heading: Karakteristike
paragraph_text: Radi se o liku koji je tijekom vremena prošao određene promjene, ponajprije jer se u početku borila sama sa sobom i svojom savješću prolazeći kroz teške krize dok na kraju ne bi potpuno prihvatila novi način života sa svojim čovjekom, "protiv svega i protiv svih". Eva je svakako i ljepša polovica ovog opasnog dueta, pošto se radi o prelijepoj ženi, stiliziranog lika punog senzualnosti, profinjenosti i s određenom dozom suzdržanosti i misterioznosti, perfektna plavuša zelenih očiju i savršenog stasa, koja se međutim pretvara u opasnog protivnika na prvi znak opasnosti. Vozi crni Jaguar tipa E, a zaštitni znak joj je kosa uvijek smotana u punđu.